Diari Oficial de la Generalitat Valenciana


Sumari del DOGV 3525, del 25-06-1999 (1999/5553)

RESOLUCIÓ de 17 de maig de 1999,del Servei Territorial d'Indústria i Energia per la qual s'autoritza a Iberdrola, SA la realització de les instal·lacions de la línia elèctrica aèria trifàsica, a 20 kV de 1.147 metres, de la S.T. de Sant Joan de Moró, línia Saloni-Sant Joan de Moró, projecte d'Iberdrola 140/97.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5553


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 17 de maig de 1999,del Servei Territorial d'Indústria i Energia per la qual s'autoritza a Iberdrola, SA la realització de les instal·lacions de la línia elèctrica aèria trifàsica, a 20 kV de 1.147 metres, de la S.T. de Sant Joan de Moró, línia Saloni-Sant Joan de Moró, projecte d'Iberdrola 140/97. [1999/M5553]
  
Examinats els antecedents que es troben en l'expedient Atline/1997/115 de la Unitat d'Energia i Mines, tramitat a instància de l'entitat Iberdrola, SA.
  
Antecedents de fet
  
Primer
  
El 12 de juny de 1997 Iberdrola, SA va sol·licitar autorització del projecte d'instal·lacions de la línia elèctrica aèria trifàsica, a 20 kV de 1.147 metres, de la S.T. de Sant Joan de Moró, línia Saloni-Sant Joan de Moró, projecte d'Iberdrola 140/97, en el qual es deia que s'incloïa la relació concreta i individualitzada dels béns i drets afectats per l'esmentat projecte.
  
Segon
  
El dia 15 de setembre de 1997 van ser satisfetes les taxes corresponents al dit projecte, i començà la tramitació.
  
Tercer
  
El 18 de setembre de 1997 es va sol·licitar l'informe preceptiu a l'Ajuntament de Sant Joan de Moró, que acusà recepció el dia 29 del mateix mes.
  
Quart
  
El 22 de setembre de 1997, personal tècnic de la Unitat d'Energia i Mines emet un informe on s'assenyala que no s'havien observat defectes aparents en la documentació presentada.
  
Cinqué
  
El 19 de desembre de 1997 i el 13 de març de 1998 es va requerir a Iberdrola, SA la falta de documentació preceptiva, la qual contestà els nostres escrits el 20 de gener i el 24 d'abril de 1998.
  
Sisé
  
El dia 8 de maig de 1998 es va sotmetre a informació pública l'esmentat projecte, on es conté la descripció de les instal·lacions, l'afecció a les finques particulars i la relació concreta i individualitzada dels béns i drets afectats.
  
Seté
  
Tramitats els corresponents anuncis per a la informació pública del projecte i la relació de béns indicada, van ser publicats en el periòdic Mediterráneo de 22 de maig, en el Butlletí Oficial de la Província de Castelló número 68 de 6 de juny i en el Diari Oficial de la Generalitat Valenciana número 3.925 de 28 de juliol de 1998.
  
Igualment, el 8 de maig de 1998 es va trametre l'anunci a l'Ajuntament de Sant Joan de Moró, perquè fóra exposat al tauler d'edictes; i el 15 d'octubre i el 9 de desembre de 1998 va ser requerit l'ajuntament perquè expedira la diligència d'exposició, que es trameté a este servei territorial el 23 de març de 1999.
  
Huité
  
En el període d'informació pública s'hi van formular al·legacions, presentades pel senyor Juan José Pallarés García, on al·lega que no ha sigut informat de la construcció de la línia, que no està conforme amb el traçat, i que se l'informe de la forma de consultar l'expedient.
  
Nové
  
Complit el tràmit d'al·legacions a l'empresa sol·licitant, amb data 1 de setembre de 1998, Iberdrola, SA presenta escrit de contestació a les al·legacions, el 19 d'octubre de 1998, i manifesta:
  
1. Que el traçat que ha sigut sotmés a informació pública és el que reunix les millors condicions tècniques per a la construcció de la línia. Que en este tràmit d'al·legacions correspondria aportar les dades que pogueren justificar alguna variació del traçat, sempre que és suficientment motivada, ja que no resulta procedent variar el traçat per disconformitat d'un o de diversos propietaris, pretenent d'esta forma afectar a tercers, fins al moment no implicats.
  
2. Que no pot al·legar-se falta d'informació ja que, complint amb la legislació vigent, el projecte, juntament amb la relació concreta i individualitzada de béns i drets afectats, ha sigut publicat en el periòdic Mediterráneo, en el Butlletí Oficial de la Província de Castelló i en el Diari Oficial de la Generalitat Valenciana, i també al tauler d'edictes de l'ajuntament, i no és acceptable que hi haja hagut falta d'informació.
  
Fonaments de dret
  
Primer
  
La Conselleria d'Indústria, Comerç i Turisme té competència en virtut del Reial Decret 2.595/1982, de 24 de juliol, sobre traspàs de funcions i servei de l'administració de l'estat a la Comunitat Valenciana en matèria d'indústria i energia (BOE 249, 18 d'octubre de 1982), i el Reial Decret 1.047/1984, d'11 d'abril, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines (BOE 132, 2 de juny de 1984).
  
Segon
  
Vistos els preceptes de la Llei 40/1994, de 30 de desembre, d'Ordenació del Sistema Elèctric Nacional; i també els decrets 2.617/1996, de 20 d'octubre, sobre autorització d'instal·lacions elèctriques; i el 2.619/1966, de 20 d'octubre, pel qual s'aprova el reglament de la Llei 10/1966, de 18 de març, sobre expropiació forçosa i sancions en matèria d'instal·lacions elèctriques.
  
Tercer
  
Vistes les disposicions del títol IX de la Llei 40/1994, de 30 de desembre, d'Ordenació del Sistema Elèctric Nacional, relatiu a la declaració en concret de la utilitat pública, i també els efectes d'esta relatius a expropiació i imposició de servituds de pas d'instal·lacions d'energia elèctrica, este servei territorial resol:
  
Primer
  
Autoritzar a Iberdrola, SA l'establiment d'una línia elèctrica aèria de mitjana tensió, les característiques principals de la qual són les següents:
  
Línia aèria trifàsica de 20 kV de 1.147 metres des de la S.T. Sant Joan de Moró, línia Saloni a Sant Joan de Moró (Castelló).
  
Segon
  
Desestimar les al·legacions del senyor Juan José Pallarés García, en base a l'informe aportat per Iberdrola, SA.
  
Tercer
  
Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 40/1994, de 30 de desembre, d'Ordenació del Sistema Elèctric Nacional.
  
Quart
  
Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular emetrà un informe de l'acabament de les obres a la Unitat d'Energia i Mines d'este servei territorial adjuntant el certificat tècnic de la instal·lació, a efectes de posada en servei.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment dels condicionats que han sigut establits per l'ajuntament.
  
Contra esta resolució podrà interposar-se un recurs d'alçada davant de la Direcció General d'Indústria i Energia d'esta conselleria, en el termini d'un mes, comptat des de l'endemà de la publicació, de conformitat amb allò que s'ha establit en l'article 114 en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.